Lolo Matalasi Moliqa

Lolo Matalasi Moliqa () — Amerika Samoası siyasətçisi, pedaqoq, iş adamı, Amerika Samoası Senatında senator (2005–2008), Amerika Samoasının yeddinci qubernatoru (2013–2021).

 Həyatı 
Moliqa Amerika Samoasının Manua adalarından biri olan Tau adasında anadan olmuşdur. Onun atası Taudan olan ali baş rəhbər Moliqa Saena Aunuua Moliqadır. Anası Soali Qaleayi həm Fitiuta, həm də Oloseqa ştatından idi. O, Papatea Junior Elementary məktəbində oxumuş və Manua liseyini bitirməzdən əvvəl Samoana liseyində oxumuşdur. Moliqa Nebraskadakı Çadron Dövlət Kollecində təhsil ixtisası üzrə bakalavr almışdır. O, 30 iyul 2012-ci ildə San-Dieqo Dövlət Universitetində dövlət idarəçiliyi ixtisası üzrə magistr dərəcəsi almışdır.

 Karyerası 
Moliqa əmək fəaliyyətinə müəllim kimi başlamışdır. O, ibtidai məktəbin direktoru, daha sonra Manua adalarındakı Manua liseyinin direktoru olmuşdur. Daha sonra Amerika Samoası təhsil departamentində ibtidai və orta təhsil idarəçisi olmuşdur. O, həmçinin ASG-nin büdcə ofisinin direktoru və Amerika Samoasının satınalmalar üzrə baş direktoru vəzifəsində çalışıb. Dövlət qulluğundan əlavə olaraq Moliqa tikinti firmasına sahibdir.

 Siyasətdə 
Moliqa dörd illik Amerika Samoası Nümayəndələr Palatasına seçilmişdir. Daha sonra 2005–2008-ci illərdə merika Samoası Senatında senator olmuşdur. Hələ senatın üzvü olan Moliqa 2008-ci il qubernator seçkilərində namizədliyini irəli sürdü, lakin mövcud öhdəliklərini əsas gətirərək potensial namizəd elan olunana qədər namizədliyini geri çəkdi. Moliqa qubernator Toqiola Tulafono tərəfindən Amerika Samoası İnkişaf Bankının prezidenti təyin edilmişdir.

 2012 qubernator seçkiləri 
2011-ci ilin oktyabrında Moliqa 2012-ci il qubernator seçkilərində iştirak etmək niyyətini elan edən ikinci namizəd olmuşdur. ABŞ ordusunun təqaüdə çıxmış üzvü Mauqa Amerika Samoa Senatında həm Büdcə və Təxsisatlar Komitəsinin, həm də senatın Daxili Təhlükəsizlik Komitəsinin sədri vəzifəsində çalışmışıdır.

Moliga, qubernatorluq kampaniyasına diqqət yetirmək üçün Amerika Samoası İnkişaf Bankının (DBAS) prezidenti vəzifəsindən istefa vermişdir.

Moliqa 2012-ci il noyabrın 6-da keçirilən qubernator seçkilərində beş namizədlə qarşılaşdı və ən çox səs topladı, lakin qalib gəlmək üçün tələb olunan 50%-dən çox səs toplaya bilmədi.

 İstinadlar 

 Xarici keçidlər